ฮิปโปกราแตส

ฮิปโปกราแตสแห่งโกส (Hippokrátēs ho Kṓos, ; 370 BC) หรือ ฮิปพอคราทีสแห่งโกส (Hippocrates of Kos; z) หรือรู้จักในนามฮิปโปกราแตสที่สอง เป็นแพทย์ชาวกรีกแห่งยุคเปอริเคิลส์ (กรีซยุคคลาสสิก) ผู้ที่ได้รับการยอมรับว่าเป็นหนึ่งในบุคคลที่โดดเด่นมากที่สุดในประวัติศาสตร์การแพทย์ เขามักได้รับการขนานนามว่าเป็น "บิดาแห่งการแพทย์" เพื่อเป็นการระลึกถึงการมีส่วนร่วมในสาขาวิชาการแพทย์ที่หยั่งรากมาถึงปัจจุบันในฐานะผู้ก่อตั้งการแพทย์แบบฮิปโปกราแตส (Hippocratic School of Medicine) การแพทย์อุดมปัญญานี้ได้ปฏิวัติการแพทย์กรีกโบราณไปโดยสิ้นเชิง ผ่านการก่อร่างของแบบแผนปฏิบัติที่ต่างจากสาขาอื่น ๆ ที่เคยเกี่ยวข้องในเชิงขนบ (เธอร์กี และ ปรัชญา) ซึ่งส่งผลให้เกิดการแพทย์ขึ้นมาในฐานะวิชาชีพหนึ่ง
อย่างไรก็ตาม ความสำเร็จของบรรดาผู้นิพนธ์คอร์ปัส, การปฏิบัติของแพทย์แผนฮิปโปกราแตส และการกระทำของตัวอเองมักถูกปนเปกัน ฉะนั้น จึงแทบไม่มีใครทราบแน่ชัดเกี่ยวกับตัวฮิปโปกราแตสว่าเขามีความคิดอย่างไร เขียนอะไร และกระทำการใดอย่างแน่ชัด ฮิปโปกราแตสมักถูกแสดงในรูปของพาราโกนแห่งแพทย์ยุคโบราณและได้รับการยอมรับในฐานะผู้ริเริ่มคำสาบานของฮิปโปกราแตสที่ซึ่งยังคงใช้และทันต่อยุคสมัยในปัจจุบัน นอกจากนี้ เขายังได้รับการยอมรับในฐานะผู้สร้างความก้าวหน้าอย่างยิ่งใหญ่ให้กับระบบการศึกษาแพทยศาสตร์คลินิกอย่างเป็นระบบด้วยการรวมความรู้ทางการแพทย์จากแขนงก่อน ๆ และบัญญัติแนวทางการปฏิบัติของแพทย์ในคอร์ปัสของฮิปโปกราแตส และงานเขียนชิ้นอื่น ๆ

**ชีวประวัติ**
อะเคเมนิด อาร์ตาเซอร์เซส ผู้ร้องขอการช่วยเหลือจากฮิปโปกราแตส ภาพเขียนโดยกีรอเดต์
นักประวัติศาสตร์โดยทั่วไปยอมรับว่าฮิปโปกราแตสเกิดระหว่าง 460 ปีก่อน ค.ศ. บนเกาะกอสในดินแดนกรีซ ในขณะที่ข้อมูลเชิงชีวประวัติชิ้นอื่น ๆ ของเขานั้นมีแนวโน้มว่าไม่เป็นความจริง
แพทย์กรีกยุคศตวรรษที่สอง ซอเรนัสแห่งเอเฟซุส เป็นผู้นิพนธ์ชีวประวัติของฮิปโปกราแตสเป็นคนแรก และเป็นแหล่งข้อมูลของข้อมูลส่วนบุคคลของฮิปโปกราแตสส่วนใหญ่ ผู้แต่งชีวประวัติยุคถัด ๆ มา เช่น ซูดา แห่งศตวรรษที่ 10 และในงานเขียนของจอห์น เซทเซสเรื่อง "พอลิติกส์" ของอาริสโตเติล อายุราว 400 ปีก่อน ค.ศ.
ซอเรนัสระบุว่าบิดาของฮิปโปกราแตสคือนายแพทย์เฮรักลิเดส และมารดามีชื่อว่า ปราซิเตลา (Praxitela) ธิดาของทีซาเน (Tizane) บุตรทั้งสองของฮิปโปกราแตสคือ เธสซาลูส และ ดราโก รวมถึงลูกเขย พอลีบุส ล้วนเป็นศิษย์ของฮิปโปกราแตส แพทย์ในยุคถัด ๆ มา กาเลน ระบุว่า พอลีบุสเป็นผู้สืบทอดที่แท้จริง ในขณะที่เธสซาลุสและดราโกล้วนมีบุตรคนหนึ่งชื่อว่าฮิปโปกราแตส (ฮิปโปกราแตสที่สามและที่สี่)
ซอรานุสระบุว่าฮิปโปกราแตสได้ศึกษาวิชาการแพทย์จากบิดาและคุณปู่/ตา (ฮิปโปกราแตสที่หนึ่ง) และได้ศึกษาวิชาอื่น ๆ จากดิมอคริตัส และ กอร์เกียส เป็นไปได้ว่าฮิปโปกราแตสฝึกฝนอยู่ที่แอสเคลปีเอียนแห่งกอส และเรียนวิชาจากแพทย์ชาวเธรซ ฮิโรดิกุสแห่งเซลิมเบรีย เพลโตเคยระบุชื่อของฮิปโปกราแตสในสองบทสนทนา: โปรตาโกราส ที่ซึ่งเพลโตระบุถึงฮิปโปกราแตสว่าเป็น "ฮิปโปกราแตสแห่งโกส ผู้เป็นชาวแอสคลีเปียด์"; และใน เฟดรุส เพลโตเสนอว่า "ฮิปโปกราแตสชาวแอสคลีเปียด์" คิดว่าความรู้สมบูรณ์ของธรรมชาติของร่างกายนั้นจำเป็นต่อการแพทย์ ฮิปโปกราแตสสอนและปฏิบัติหน้าที่แพทย์ตลอดชีวิตของเขา เขาได้เดินทางไปตั้งแต่เธสซาลี, เธรซ และ ทะเลมาร์มารา มีการระบุถึงการเสียชีวิตของเขาอยู่หลายสำนวน เป็นไปได้ว่าเขาเสียชีวิตที่ลาริสซา ด้วยวัย 83, 85 หรือ 90 ปี ในขณะที่บางเอกสารระบุว่าเขามีอายุถึง 100 ปี

**เกียรติยศ**
กาเลนและฮิปโปกราแตส, ศตวรรษที่ 12; อานะกานี ประเทศอิตาลี 
ฮิปโปกราแตสได้รับการยอมรับอย่างแพร่หลายในฐานะ "บิดาแห่งการแพทย์" ผลงานของเขาปฏิวัติแนวปฏิบัติของการแพทย์ แต่ก็ได้ชะงักการพัฒนาไปหลังเขาเสียชีวิต ฮิปโปกราแตสได้รับการยกย่องสูงมากจนคำสอนต่าง ๆ ของเขาส่วนใหญ่ถือว่ายิ่งใหญ่เกินกว่าจะต้องถูกเพิ่มพูน ทำให้ไม่มีการพัฒนาเด่น ๆ ในหลักของฮิปโปกราแตสเกิดขึ้นเลยเป็นช่วงเวลานาน เป็นเวลานับศตวรรษหลังฮิปโปกราแตสเสียชีวิตที่ถูกตราว่าเป็นช่วงเวลาแห่งการถดถอยมากพอ ๆ กับว่าเป็นช่วงเวลาแห่งความก้าวหน้าเพิ่มเติม เช่นที่ปรากฏในงานเขียนของฟีลดิง การ์ริสซันว่า "ภายหลังยุคของฮิปโปกราแตส แนวปฏิบัติของการชักประวัติในทางคลินิกก็เหือดแห้งไป"
แพทย์คนสำคัญคนแรกถัดจากฮิปโปกราแตสคือกาเลน แพทย์ชาวกรีกโบราณผู้มีชีวิตระหว่างปี 129 ถึง  200 กาเลนสร้างความถาวรให้กับจารีตการแพทย์แบบฮิปโปกราแตส สร้างความก้าวหน้ามากมาย เช่นเดียวกับความถดถอยบางประการ ต่อมาในยุคกลาง โลกอิสลามได้ปรับเอาวิธีแบบฮิปโปกราแตสมาใช้และพัฒนาเทคโนโลยีทางการแพทย์ใหม่ ๆ ขึ้น ภายหลังยุคเรเนสซองส์ของยุโรป วิธีแบบฮิปโปกราแตสได้ถูกนำกลับมาใช้ใหม่ในยุโรปตะวันตกและยังคงปรากฏใช้มาจนถึงศตวรรษที่ 19 ในบรรดาผู้ที่นำเอาวิธีแบบฮิปโปกราแตสมาใช้อย่างเคร่งครัดได้แก่  ธอมัส ซีเดินแฮม, วิลเลียม เฮเบอร์ดีน, ฌอง-มาร์แต็ง ชาร์โคต์ และ วีลเลียม ออสเลอร์ แพทย์ชาวฝรั่งเศส อ็องรี อูชาร์ ระบุว่าการชุบชีวิตวิธีของฮิปโปกราแตสใหม่นี้เป็น "ประวัติศาสตร์ทั้งหมดของการแพทย์ภายใน"

**ดูเพิ่ม**
 รางวัลฮิปโปกราแตสเพื่อกวีนิพนธ์และการแพทย์

**อ้างอิง**

**บรรณานุกรม**
 .- .- .- .- .- .- .- .- .- .- .- .- .- .- .- .- .- .- .- .- .- .- .- .- .- .- .- .- .

**อ่านเพิ่ม**
 .- Craik, Elizabeth M. (ed., trans., comm.), The Hippocratic Treatise On glands (Leiden; Boston: Brill, 2009) (Studies in ancient medicine, 36).- location=Turin- location=Baltimore- Enache, Cătălin (2019), Ontology and Meteorology in Hippocrates On Regimen, Mnemosyne 72 (2),  173-96.
*location=New York- s2cid=4136630- isbn=978-90-04-09290-7- url=https://archive.org/details/hippocrates0000joua- .- .- isbn=978-3-11-011956-5- location=New York- .- location=New York- location=Springfield, IL- location=New York- Pliny the Elder, Natural History: Book XXIX., translated by John Bostock. See original text in  Perseus program.- url=https://archive.org/details/hippocraticherit0000sarg- url=https://archive.org/details/hippocratesinwor00owse   online free to borrow

**แหล่งข้อมูลอื่น**
 Hippocrates- Works by Hippocrates at the  Corpus Medicorum Graecorum-  The Harvard Classics Volume 38 with "The Oath of Hippocrates", project gutenberg-  Hippocrates collection, full works in English, at  One More Library- id=8284-  Hippocrates entry in the Internet Encyclopedia of Philosophy- lccn-n79-5643-  First printed editions of the Hippocratic Collection at the Bibliothèque Interuniversitaire de Médecine of Paris (BIUM) studies and digitized texts by the  BIUM (Bibliothèque interuniversitaire de médecine et d'odontologie, Paris) see its digital library  Medic@.- List of works by Hippocrates date=2021-10-29 , with digitized editions, manuscripts and translations.- Wesley D. Smith.  Hippocrates. Free full-text article from Encyclopædia Britannica Online. Last accessed 24 April 2012.
หมวดหมู่:แพทย์ชาวกรีก
หมวดหมู่:ชาวกรีกโบราณ
หมวดหมู่:ประวัติศาสตร์การแพทย์